มามุกดาหาร แนะนำให้ลอง ยำไก่สูตรเวียดนาม 
ร้านมุกดาก๋วยเตี๋ยวไก่บ้าน ทางไปหอแก้วมุกดา 

ร้านเป็นห้องแถว 
รายการอาหารมีทั้งข้าวมันไก่ ข้าวไก่อบน้ำผึ้ง ข้าวหน้าไก่ 
ก๋วยเตี๋ยวไก่ตุ๋น ก๋วยเตี๋ยวไก่บ้าน 
ต้องลอง ยำไก่สูตรเวียดนาม รสชาติ อร่อย กลมกล่อม  มีผักรสฝาดแซม 

ไก่ที่ใช้ยำและใส่ก๋วยเตี๋ยวใช้ไก่ฉีก 
ได้รสชาติดีอีกแบบ 

ข้าวมันไก่ ไก่เนื้อนุ่ม ฉ่ำ แต่ไม่เลี่ยน 
ข้าวหุงเม็ดสวย น้ำจิ้มข้าวมัน อร่อยดี 

ไก่อบ สีสัน สวย กลิ่นหอม น่าทาน 
ไก่ตุ๋น กลิ่นหอม มาก ๆ 
เสียดายไม่ได้ลอง 
เพราะทานทั้งข้าวมันไก่ ก๋วยเตี๋ยวไก่ และยำไก่ อิ่มก่อน

การเดินทาง 
ร้านอยู่บนถนนสมุทรศักดารักษ์ 
ขนานกับถนนเลียบแม่น้ำโขง ตลาดอินโดจีน 
ตำบลมุกดาหาร อำเภอเมือง จังหวัดมุกดาหาร 

จากถนนพิทักษ์พนมเขต มุ่งหน้าตลาดอินโดจีน 
ถึงวงเวียนที่ทำการไปรษณีย์มุกดาหาร ตรงไปอีกหนึ่งแยก
เลี้ยวขวาเข้าถนนสมุทรศักดารักษ์ ตรงไปหอแก้วมุกดา 
ร้านอยู่ฝั่งซ้าย ตรงข้ามห้างทองโชคดีเยาวราช / ร้านจักรยาน แอล เอ 

นอกจากแหนมเนืองร้านอื่น ๆ ลองเมนูไก่ร้านนี้ไม่ผิดหวัง 

ครั้งนี้เป็นครั้งที่สองที่มาทาน / 22 กรกฎาคม 2558